**Paziņojums par līdzdalības iespējām Labklājības ministrijas likumprojekta izstrādes procesā**

|  |  |  |
| --- | --- | --- |
| 1. | Dokumenta veids | Likumprojekts |
| 2. | Dokumenta nosaukums | Grozījumi Invaliditātes likumā |
| 3. | Politikas joma un nozare vai teritorija | Nodarbinātības un sociālās politikas jomas |
| 4. | Dokumenta mērķgrupas | Personas ar invaliditāti, Veselības un darbspēju ekspertīzes ārstu valsts komisijas ārsti. |
| 5. | Dokumenta mērķis un sākotnēji identificētās problēmas būtība | Likumprojekts izstrādāts, jo:   1. prognozējamas invaliditātes statusa noteikšana, lai tādējādi izdalītu mērķa grupu, kurai prioritāri būtu saņemami ārstniecības un rehabilitācijas pakalpojumi, nav devusi sākotnēji plānoto rezultātu, tāpēc šāda statusa noteikšana tiek izslēgta no likuma. Veselības ministrija invaliditātes profilakses jautājumus iecerējusi risināt, pilnveidojot ārstniecības pakalpojumu saņemšanas normatīvos aktus; 2. atbalsta pakalpojums mājokļa pielāgošanai jau vairākus gadus ir maz pieprasīts, taču esošā finansējuma ietvaros nav iespējams veikt pilnveidojumus pakalpojuma pieprasījuma sekmēšanai, tāpēc pakalpojums tiek izslēgts; 3. precizēts institūciju uzskaitījums, kurām ir tiesības apstrādāt datus no Invaliditātes informatīvās sistēmas; 4. arvien vairāk informācija par personai noteikto invaliditātes statusu tiek pārbaudīta sistēmā, nevis prasīts apliecināt, uzrādot statusu apliecinošu dokumentu. Tādējādi ir lietderīgi mainīt normatīvo regulējumu, nosakot, ka invaliditātes apliecību ir tiesības saņemt, ja persona ir izteikusi šādu lūgumu. |
| 6. | Dokumenta izstrādes laiks un plānotā virzība | Likumprojektu plānots iesniegt izskatīšanai Valsts sekretāru sanāksmē 2021. gada martā/ aprīlī. |
| 7. | Dokumenti | Likumprojekts (LMlik\_xx0321\_IL).  Anotācija (LManot\_xx0321\_IL). |
| 8. | Sabiedrības pārstāvju iespējas līdzdarboties | Sabiedrības pārstāvjiem ir iespēja līdzdarboties likumprojekta izstrādē, rakstiski sniedzot viedokli atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 punktam. |
| 9. | Pieteikšanās līdzdalībai | Priekšlikumus par likumprojektu rakstiski var iesniegt līdz 2021. gada 19.martam, nosūtot tos uz e-pastu: lm@lm.gov.lv vai Ruta.Veidlina@lm.gov.lv. |
| 10. | Cita informācija | Nav |
| 11. | Atbildīgā amatpersona | Ruta Veidliņa, tālrunis 67782951, Ruta.Veidlina@lm.gov.lv |